Zaradi finančnih težav je v letu 1852 sprva odpotoval do Londona, kasneje pa od tam odplul v New York, kjer se je preživljal kot ilustrator. Ko je izvedel za izbruh Krimske vojne, je pisal pesniku Mickiewiczu in se ponudil za pomoč v realizaciji njegovih načrtov glede vojne. Leta 1854 se je vrnil v Pariz, kjer je ostal do konca življenja. Po vrnitvi je neuspešno načrtoval izlet v Firence, zbolel je za tuberkulozo. Ko je obubožal, ga je bratranec naselil v zavodu svetega Kazimira na obrobju Pariza, hiralnici za poljske veterane in sirote, ki so jo vodile nune. V zavodu se je tudi njegovo duševno stanje poslabšalo, postal je odljuden, zagrenjen in zanemarjen, a se kljub temu ni odpovedal pisanju, še vedno se je zanimal za dogajanje doma in po svetu in spisal nekaj družbenokritične poezije.